《惜分钗 其一 春恨》
清代·丁澎

腰如楚。心如絮。恹恹恨不随风去。最撩人。是残春。

帘外飞花，枕去啼痕。纷。纷。

眠无绪。醒无据。隔窗小梦和花语。怕黄昏。怯罗裙。

闻说相思，入髓迷魂。真。真。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞去五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。